ফেরলঁ মঁদি

ফেরলঁ সিনা মঁদি (ফরাসি: Ferland Mendy, ফরাসি উচ্চারণ: ​[fɛʁlɑ̃ mɛndi]; জন্ম: ৮ জুন ১৯৯৫; ফেরলঁ মঁদি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন। ২০০২–০৩ মৌসুমে, ফরাসি ফুটবল ক্লাব একেভিয়ির যুব পর্যায়ের হয়ে খেলার মাধ্যমে মঁদি ফুটবল জগতে প্রবেশ করেছেন এবং পরবর্তীকালে পারি সাঁ-জেরমাঁ, মন্তোয়া এবং ল্য আভ্রের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, ফরাসি ক্লাব ল্য আভ্র যুব দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; ল্য আভ্র যুব দলের হয়ে তিনি ৫৬ ম্যাচে ১টি গোল করেছেন। ২০১৪–১৫ মৌসুমে তিনি ল্য আভ্রের মূল দলে যোগদান করেছেন। ল্য আভ্রে ৩ মৌসুম অতিবাহিত করার পর প্রায় ৫ মিলিয়ন ইউরোর বিনিময়ে লিওঁয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭৯ ম্যাচে ৩টি গোল করেছেন। ২০১৯–২০ মৌসুমে, তিনি প্রায় ৪৮ মিলিয়ন ইউরোর বিনিময়ে লিওঁ হতে স্পেনীয় ক্লাব রিয়াল মাদ্রিদে যোগদান করেছেন। মঁদি ২০১৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। ব্যক্তিগতভাবে, মঁদি বেশ কিছু পুরস্কার জয়লাভ করেছেন, যার মধ্যে টানা দুই মৌসুমে ইউএনএফপি-এর মৌসুমের সেরা দলে অন্তর্ভুক্তি অন্যতম। দলগতভাবে, মঁদি এপর্যন্ত ২টি শিরোপা জয়লাভ করেছেন, যার উভয়ই রিয়াল মাদ্রিদের হয়ে জয়লাভ করেছেন। ফেরলঁ সিনা মঁদি ১৯৯৫ সালের ৮ই জুন তারিখে ফ্রান্সের মোলাঁ-অঁ-ইভলিনে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ২০শে নভেম্বর তারিখে, মাত্র ২৩ বছর ৫ মাস ১২ দিন বয়সে, বাম পায়ে ফুটবল খেলায় পারদর্শী মঁদি উরুগুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ফ্রান্স ১–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মঁদি মাত্র ১ ম্যাচে অংশগ্রহণ করেছেন। ২২ আগস্ট ২০২১ পর্যন্ত হালনাগাদকৃত। "Acta del Partido celebrado el 01 de septiembre de 2019, en Vila-real" [Minutes of the Match held on 1 September 2019, in Vila-real] (স্পেনীয় ভাষায়)। Royal Spanish Football Federation। ২৬ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৯।  "F. Mendy"। Real Madrid C.F. - Web Oficial। সংগ্রহের তারিখ ২৩ আগস্ট ২০২১।  "Ferland Mendy LaLiga Santander"। লা লিগা। ২৮ জুন ২০২১। সংগ্রহের তারিখ ২৩ আগস্ট ২০২১।  "Neymar élu joueur de Ligue 1, Le PSG rafle tout ou presque" [Neymar voted best player of Ligue 1, PSG scoop all or almost]। Sport24 (ফরাসি ভাষায়)। Société du Figaro। ১৩ মে ২০১৮। সংগ্রহের তারিখ ৪ জুন ২০১৯।  "Mbappé wins awards double"। Ligue de Football Professionnel। ১৯ মে ২০১৯। ২৫ মে ২০১৯ তারিখে মূল থেকে আর্কাইভ করা। সংগ্রহের তারিখ ৪ জুন ২০১৯।  "Uruguay 1:0 (Friendlies 2018, November)"। worldfootball.net। সংগ্রহের তারিখ ২২ আগস্ট ২০২১।  "Uruguay, Nov 20, 2018 - International Friendlies - Match sheet"। Transfermarkt। ২০ নভেম্বর ২০১৮। সংগ্রহের তারিখ ২২ আগস্ট ২০২১।  Strack-Zimmermann, Benjamin (২০ নভেম্বর ২০১৮)। "France vs. Uruguay (1:0)"। National Football Teams। সংগ্রহের তারিখ ২২ আগস্ট ২০২১।  উইকিমিডিয়া কমন্সে ফেরলঁ মঁদি সংক্রান্ত মিডিয়া রয়েছে। ফেরলঁ মঁদি – ফিফা প্রতিযোগিতার রেকর্ড (ইংরেজি) ফেরলঁ মঁদি – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ফেরলঁ মঁদি (ইংরেজি) সকারবেসে ফেরলঁ মঁদি (ইংরেজি) বিডিফুটবলে ফেরলঁ মঁদি (ইংরেজি) ট্রান্সফারমার্কেটে ফেরলঁ মঁদি (ইংরেজি) ওয়ার্ল্ডফুটবল.নেটে ফেরলঁ মঁদি (ইংরেজি) ইএসপিএন এফসিতে ফেরলঁ মঁদি (ইংরেজি) ন্যাশনাল-ফুটবল-টিমস.কমে ফেরলঁ মঁদি (ইংরেজি)